Den Grønne Linje er en betegnelse som bruges for at vise til våbenstilstandslinjerne fra 1949 som blev etableret mellem Israel og naboerne (Egypten, Jordan, Libanon og Syrien) efter Den arabisk-israelske krig i 1948.Den Grønne Linje skiller ikke bare Israel fra disse lande, men også fra territorier som Israel senere skulle besætte i Seksdageskrigen i 1967, herunder Østjerusalem, Vestbredden, Gazastriben, Golanhøjderne og Sinai-halvøen (sidstnævnte er siden blevet returneret til Egypten). Navnet kommer af at man anvendte en grøn blyant for at tegne linjer på kortet under samtaler. Da israelerne og araberne forhandlede om våbenstilstandslinjen insisterede de arabiske forhandlere på at linjen på ingen måde skulle være udtryk for en grænse, men at våbenstilstandslinjen var midlertid og ikke-permanent.